Antanas Kniūkšta

Antanas Kniūkšta (1892 m. rugpjūčio 15 d. Erlėnuose – 1983 m. gegužės 18 d. Kaune) – Lietuvos knygų leidėjas. Palaidotas Seniavos kapinėse Kaune.

Biografija 
Mokėsi Kauno suaugusiųjų gimnazijoje. Dirbo knygyne, Eltoje. 1924 m. su Antanu Vireliūnu įsteigė „Sakalo“ knygų leidimo bendrovę, iki 1940 m. ir 1943–1944 m. jos direktorius. 1944 m. sovietinio saugumo suimtas, kalintas Vorkutoje. 1958 m. grįžo į Lietuvą. Iki 1971 m. dirbo Maironio lietuvių literatūros muziejuje Kaune.

Išleido daugiau kaip 600 lietuvių rašytojų ir verstinės literatūros knygų, vadovėlių. Leidykloje savo pirmąsias knygas spausdino 32 autoriai, tarp jų: Stasys Anglickis, Juozas Baltušis, Kazys Bradūnas, Jonas Dovydaitis, Eugenijus Matuzevičius, Henrikas Radauskas, Antanas Vaičiulaitis ir kiti. „Sakalas“ leido žurnalus „Kalba“ (1930 m.), „Gimtoji kalba“ (1935–1937 m.), „Dienovidis“ (1938–1939 m.).

Šaltiniai 

Lietuvos leidėjai
Lietuvos muziejininkai